แรงขายหุ้นบลูชิพฉุด SET ปิดวูบ 13 จุด แนะจับตาเจรจาการค้าสหรัฐฯ-จีน กลุ่มแบงก์ประกาศงบ
แรงขายหุ้นบลูชิพฉุด SET ปิดวูบ 13 จุด แนะจับตาเจรจาการค้าสหรัฐฯ-จีน กลุ่มแบงก์ประกาศงบ โดยดัชนีปิดตลาดวันนี้ที่ระดับ 1,624.09 จุด ลดลง 13.13 จุด หรือ 0.80% มูลค่าการซื้อขาย 4.09 หมื่นล้านบาท
1 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,624.09 จุด ลดลง 13.13 จุด หรือ 0.80% มูลค่าการซื้อขาย 4.09 หมื่นล้านบาท
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ผันผวนในทิศทางขาลงเช่นเดียวกับตลาดในกลุ่ม TIP ซึ่งสวนทางกับตลาดหุ้นในแถบเอเชียเหนือที่ต่างอยู่ในแดนบวกกัน คาดว่าจะเป็นผลจาก Fund Flow ไหลออกหลังจากที่เงินดอลลาร์สหรัฐฯแข็งค่าแล้วไปกดดันจิตวิทยาการลงทุน
ขณะที่ตลาดในแถบเอเชียเหนือต่างปรับตัวขึ้นกัน จากความคาดหวังพัฒนาการสงครามการค้าระหว่างสหรัฐฯ และจีนจะเป็นไปในทางบวก ซึ่งก็รอดูพัฒนาการการเจรจาการค้ากันต่อไป โดยจะมีการเจรจาการค้ากันในวันที่ 10-11 ต.ค.นี้ ส่วนบ้านเราก็ให้ติดตามการทยอยประกาศผลประกอบการของกลุ่มแบงก์
สำหรับแนวโน้มการลงทุนในวันพรุ่งนี้ (2 ต.ค.) นายกรภัทร กล่าวว่า ตลาดฯยังมีลุ้นรีบาวด์ขึ้นได้ พร้อมให้แนวรับ 1,620-1,615 จุด ส่วนแนวต้าน 1,640-1,645 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL  มูลค่าการซื้อขาย  2,053.69 ล้านบาท ปิดที่  80.00 บาท  ลดลง  1.25 บาท
PTT    มูลค่าการซื้อขาย  1,643.15 ล้านบาท ปิดที่  45.75 บาท  ลดลง  0.50 บาท
ADVANC มูลค่าการซื้อขาย  1,592.78 ล้านบาท ปิดที่ 219.00 บาท  ลดลง  1.00 บาท
JASIF  มูลค่าการซื้อขาย  1,481.28 ล้านบาท ปิดที่  10.30 บาท  ลดลง  0.70 บาท
GULF   มูลค่าการซื้อขาย  1,464.89 ล้านบาท ปิดที่ 158.00 บาท  ลดลง  2.00 บาท
 
ตลาดหุ้นเอเชีย
